|  |  |
| --- | --- |
| Møde den: 17. november 2014  Det Odontologiske Studienævn    **Til stede:** Eva Sidelmann Karring (studieleder og formand), Hanne Hintze (stedfor-  træder), Jes H. Nielsen (medlem), Helle Tolboe (medlem), Dorte Krogh Pedersen (studentermedlem), Louisa Hornstrup (studentermedlem), Maibritt Halkjær (studentermedlem), Julie Christiansen (studentermedlem og næstformand)  **Desuden deltog:**  Gugge Smedegaard (timeplanlægger), Kasper Nedergaard (studievejleder),  **Afbud fra:** Emilie Leth Rasmussen (studievejleder)  **Referat:** Lise Lotte Steentoft, studienævnssekretær | Referat |

Dagsorden:

1. Medinddragelse af studerende på Health
2. Godkendelse af Bachelorvejledning
3. Notat om dispensation fra kravet om tilmelding til 30 ECTS pr. semester
4. Undervisningsevaluering foråret 2014
5. Justering af vejledende minimuskrav på FK 6. og 8. sem.
6. Orientering
7. Eventuelt

Studielederen bød velkommen, og dagsordenen blev godkendt.

**Ad pkt. 1:** Medinddragelse af studerende på Health

I forlængelse af universitetsledelsens beslutninger omkring problemanalysen har man på Health besluttet, at medinddragelse af studerende skal drøftes i studienævnene. På den baggrund blev det drøftet, hvordan de studerende inddrages på IO i dag samt hvordan de studerende fremover kan få medindflydelse på fakultetsplan.

Julie fortalte at hun havde deltaget i et møde i Akademisk Råd, hvor hun fik indtryk af, at IO inddrager de studerende i højere grad end andre institutter. Yderligere informerede de studerende om, at institutlederen på IO jævnligt holder møder med de studerende – de såkaldte ”semesterrådsmøder”, hvor der i OF regi er valgt to personer pr. semester som deltagere. Louisa påpegede at det er positivt med dialogmøder, men om de studerende reelt bliver inddraget/har indflydelse på instituttets beslutninger, der vedrører de studerende, er spørgsmålet.

Til fakultetets ønske om input til modeller, der kan fremme de studerendes inddragelse i beslutninger på Fakultetsniveau, der berører de studerende, blev det foreslået at emnerne kommer i høring i de uddannelsesspecifikke studenterorganisationer. Desuden foreslås det at der indføres dialogmøder med dekanen, institutleder og to studerende ca. to gange om året.

**Ad pkt. 2** Godkendelse af Bachelorvejledning

Studienævnet havde kun få redaktionelle rettelser til vejledningen. Studielederen kunne imidlertid informere om, at Sundhedsstyrelsen stiller større og større krav til korrekt journalføring. Den undervisning, der doceres i dag ligger sidst på kandidatuddannelsen. Derfor foreslog studielederen, at der, inden skrivning af bacheloropgaven påbegyndes, indføres undervisning, i f.eks. form af en temadag, i korrekt journalføring. Studienævnet besluttede at Studielederen arbejder videre med at finde en eller to undervisere hertil.

**Ad pkt. 3** Notat om dispensation fra kravet om tilmelding til 30 ECTS pr. sem.

Der er fra Uddannelsesjuridisk Service udarbejdet et notat, der kan støtte

studienævnets arbejde med behandling af de dispensationer, som Studie-

nævnet forventer, at der kommer en del af i forbindelse med udrulningen af

frem driftsreformen. Studienævnet tog notatet til efterretning.

**Ad pkt. 4** Undervisningsevaluering foråret 2014

Der er generelt en god svarprocent på undevisningsevalueringen. Studie-

nævnet gennemgik ca. halvdelen af evalueringerne for fagene, og de resteren-

de evalueringer gennemgås på næste møde.

Studienævnets næstformand Julie Christiansen ytrede en kritik af den un-

dervisning, de studerende på 9. semester modtager ved ugeopholdet på

Kæbekirurgisk afdeling , Aarhus Sygehus. Julie Christiansen mener ikke, at

der er væsentlig læring i, at indgå som medarbejder på afdelingen. Et flertal i

Studienævnet var ikke enig i dette, og bad Julie undersøge, om det er et flertal

af de studerende, der har været på kæbekirurgisk afdeling i dette efterår,

der er af samme opfattelse.

**Ad pkt. 5** Justering af vejledende minimuskrav på FK 6. og 8. semester

Kliniklederen orienterede om, at hun har gennemgået minimumskravene på fællesklinikken med de ansvarlige faglærere, og på den baggrund er de fremtidige minimuskrav blevet ændret. Studienævnet bifaldt, at minimumskravene i højere grad afspejler relevante, nutidige behandlinger, såsom ændring fra fluorbehandling til behandling af cariesaktive patienter. Studienævnet godkendte ajourføringen.

**Ad pkt. 6** Orientering

Studielederen takkede for tilbagemeldingerne på det udkast til Studienævnets svar til fakultetet på studiemiljøundersøgelsen (SMU), der var udsendt til studienævnsmedlemmerne. Grundet den stramme deadline var det ikke muligt at drøfte tilbagemeldingerne på mødet den 17. november, hvorfor studienævnet i stedet havde behandlede tilbagemeldingerne på mail.

Studielederen orienterede om, at Tandlægeskolen i Købehavn står overfor massive besparelser, hvorfor skolen bl.a. reducerer fra 3 til 2 klinikbælter samt reducerer teoriundervisningen i klinikbælterne.

Tandlægeuddannelsen skal akkrediteres i efteråret 2015, som et led i opbygningen af den nye interne, universitære uddannelsesakkreditering. I den forbindelse vil en ekstern konsulent blive inddraget.

Grundet mangel på vagter, har eksamensplanlægningen måtte flytte prøven i Farmakologi til 02. januar. Dette er meddelt de studerende.

Studielederen orienterede om, at en studerende på 9. semester havde forespurgt, om det var muligt at blive fritaget en dag om ugen fra FK, såfremt man havde opfyldt de vejledende minimumskrav, og i stedet bruge denne dag i praksis. Studielederen understregede, at dette ikke er en mulighed, idet der er mødepligt til den obligatoriske undervisning på fællesklinikken.

**Ad pkt. 7** Eventuelt

Studielederen kunne oplyse, at det ser ud til, at der bliver fredsvalg for studienævnet ifølge de lister, der er offentliggjort.

Mødet sluttede 16.30

EK/11s